laion/Wikipedia-Exotic huggingface dataset:
მეგრული მითოლოგია

მეგრული მითოლოგია — ლაზურთან ერთად ქართული მითოლოგიის ერთ-ერთი უძველესი შტო და შენაკადი, მნიშვნელოვანია უფრო მტკიცედ შემორჩენილი წარმართული სახე ზღაპრებსა და მითებში, სადაც ქრისტიანული ნაკადი ნაკლებად იგრძნობა. კოლხეთის დაბლობის ამ ნაწილში უფრო მტკიცედ შემონახულა ბერძნული მითოლოგიის მოტივები, უშუალო კონტაქტის კვალი (ლეთა, ლეთო — მინიშნება ქვესკნელის ნაკადზე და სხვა). ბერძნული პოლიფემე, ცალთვალა კიკლოპი (სვან. ხეც), მეგრულშიც ცალთვალა ბუმბერაზია, კუნძულზე ცხვარს მწყემსავს. მეთევზეებს შეიპყრობს, ექვსს ჩაახრამუნებს, ორიც შამფურით ამოსწვავს თვალს (სავაშლეთის დევსაც ემსგავსება). მეგრულ მითოლოგიაში შემორჩა უძველესი ინდო-ირანული ღვთაების, მითრას, კულტის ნაშთებიც (მისრობა). ეს მეტყველებს ჩვენი ხალხის კავშირზე სირიასთან, შუამდინარეთთან, მცირე აზიასთან, რომის იმპერიასთან, სადაც მითრას კულტი ძლიერ გავრცელებული იყო. მითრას თვალს ეძახდნენ მზეს, რაც ამართლებს მზიურ კოლხეთში მისი კულტის პოპულარობას. განსაკუთრებით საგულისხმოა მეგრული სიმღერები, ზღაპრები, ლეგენდები, მითური სახეები (ტყაში მაფა, ოჩოკოჩი, წყარიშ მაფა, მესეფი...). შეკრებილი და ნაწილობრივ შესასწავლია დიდძალი ფოლკლოლური მასალა (ა. ცაგარელი, ტ. ქობალია, ნ. მარი, შ. ბერიძე, მ. ხუბუა, ი. ყიფშიძე...). ალ. ხახანაშვილი, ქართული სიტყვიერების ისტორია, I, 1904; მ. ჩიქოვანი, ბერძნული და ქართული მითოლოგიის საკითხები, 1971. აკაკი გელოვანი, მითოლოგიური ლექსიკონი — გამომცემლობა „საბჭოთა საქართველო“, თბ., 1983.
ფურტიო (შუახევის მუნიციპალიტეტი)

ფურტიო — სოფელი საქართველოში, აჭარის ავტონომიური რესპუბლიკის შუახევის მუნიციპალიტეტში, ზამლეთის თემში. მდებარეობს მდინარე აჭარისწყლის მარცხენა ნაპირზე, ზღვის დონიდან 590 მ. დაბა შუახევიდან 12 კმ-ში. 2014 წლის აღწერის მონაცემებით სოფელში ცხოვრობს 787 კაცი. საბჭოთა პერიოდში სოფელში განვითარებული იყო მეთამბაქოეობა, მევენახეობა, მეცხოველეობა. ქართული საბჭოთა ენციკლოპედია, ტ. 10, თბ., 1986. — გვ. 430. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ pop-stat.mashke.org — საქართველოს დასახლებული პუნქტების მოსახლეობა. დაარქივებულია ორიგინალიდან — 2012-04-19. ციტირების თარიღი: 2016-06-08. ↑ საქართველოს სტატისტიკის სახელმწიფო დეპარტამენტი — სოფლების მოსახლეობა 2002 წელი. დაარქივებულია ორიგინალიდან — 2013-09-19. ციტირების თარიღი: 2016-06-08.
ავენიუ

ავენიუ (ქართ. — გამზირი. ფრ. - avenue) — საფრანგეთის, ამერიკის შეერთებული შტატების და ზოგი სხვა ქვეყნის ქალაქებში: ფართო ქუჩა, რომლის გაყოლებაზედაც, ჩვეულებრივ ხეებია დარგული; პროსპექტი. უცხო სიტყვათა ლექსიკონი
კაჰარ მაჰკამოვი

კაჰარ მაჰკამოვი (ტაჯ. Қаҳҳор Маҳкамович Маҳкамов; დ 16 აპრილი, 1932 ხოჯენდი, ტაჯიკეთის სსრ, სსრკ — გ. 8 ივნისი, 2016, დუშანბე, ტაჯიკეთი) — საბჭოთა და ტაჯიკი პოლიტიკური მოღვაწე. ტაჯიკეთის სსრ-ის მინისტრთა საბჭოს თავმჯდომარე (1982–1986 და 1990–1991), ტაჯიკეთის კომპარტიის ცკ-ის პირველი მდივანი (1985–1991), სკკპ-ის ცკ-ის პოლიტბიუროს წევრი (1990–1991), ტაჯიკეთის სსრ-ის უმაღლესი საბჭოს თავმჯდომარე (1990), ტაჯიკეთის პირველი პრეზიდენტი (1990–1991). სსრკ-ის 11-ე მოწვევის უმაღლესი საბჭოს კავშირის საბჭოს დეპუტატი (1984—1989 წწ.) ტაჯიკეთის სსრ-დან. კაჰარ მაჰკამოვი დაიბადა 1932 წლის 16 აპრილს ხოჯენდში, გლეხის ოჯახში. 1953 წელს დაასრულა ლენინგრადის სამთო ინსტიტუტი. 1957 წლიდან სკკპ-ის წევრია. 1961 წლიდან ლენინაბაის ქალაქის აღმასკომის თავმჯდომარეა. 1965 წლიდან ტაჯიკეთის სსრ-ის მინისტრთა საბჭოს თავმჯდომარის მოადგილეა, ხოლო 1982-1986 წლებში — მინისტრთა საბჭოს თავმჯდომარე. 1990 წლიდან ტაჯიკეთის პირველი პრეზიდენტია. 1991 წელს ტაჯიკეთის უმაღლესი საბჭოს რიგგარეშე სხდომაზე გამოუცხადეს უნდობლობა რადგან მხარი დაუჭირა მოსკოვში მიმდინარე აგვისტოს პუტჩს და გადადგა. გადადგომის შემდეგ ითვლებოდა ტაჯიკეთის პარლამენტის ზედა პალატის მუდმივ წევრად. იყო ტაჯიკეთის წარმომადგენელი ევრაზიული ეკონომიკურ საზოგადოებაში. კაჰარ მაჰკამოვის ბიოგრაფია დაარქივებული 2016-06-09 საიტზე Wayback Machine. ↑ სსრკ-ის მე-11 მოწვევის უმაღლესი საბჭოს დეპუტატების სია. დაარქივებულია ორიგინალიდან — 2013-04-28. ციტირების თარიღი: 2016-06-09. ↑ Николай Александрович Зенькович. Самые закрытые люди: энциклопедия биографий
Official U.S. PlayStation Magazine

Officiall U.S. PlayStation Magazeine (შემოკლებით OPM) — ყოველთვიური ვიდეო თმაშების ჟურნალი. გამოიცემოდა Ziff Davis-ის მეშვეობით. იგი იყო Electronic Gaming Monthly-ის დაძმობილებული ჟურნალი. გამოცემა, ძირითადად, ორიენტირებულლი იყო ექსკლუზიურად PlayStation-ის აპარატულ და პროგრამულ უზრუნველყოფაზე. ჟურნალთან ერთად გამოცემდა დისკს, რომელიც შეიცავდა დემო თამაშებსა და ვიდეობს PlayStation-ის თამაშებზე. ჟურნალი არსებობდა 10 წლის განმავლობაში, 1997-2007 წლებში. OPM იყო პირველი ჟურნალი, რომელიც შეიცავდა დემო დისკს PlayStation-ის თამაშების შესახებ. პირველი ნომრიდან მოყოლებული, ყოველ ჟურნალს მოჰყვებოდა დისკი, რომელზეც განთავსებული იყო დემო თამაშები, ვიდეოები, ინტერვიუები და ივენთები ინდუსტრიიდან. მაგალითისთვის, 1999 წლის 23 ნომერი შეიცავდა ისეთ დემო თამაშებს, როგორებიც არის Final Fantasy VIII, 3Xtreme, Tiny Tank, Jade Cocoon: Story of the Tamamayu, Macross VF-2, Centipede, You Don't Know Jack и Ultimate 8-Ball. მოყოლებული 49-ე ნომრიდან (2001 წლის ოქტომბერი), ჟურნალი შეუდგა PlayStation 2-ის დემო დისკების გამოშვებას. 50-ე, 52-ე და 54-ე ნომრები იყო უკანასკნელი, რომლმებიც შეიცავდნენ დემო დისკებს PlayStation-ის შესახებ. ყველა დემო დისკი შეიმუშავა LifeLike Production, Inc.-მა. მსგავსი საერთაშორისო გამოცემები არესებობს შვედეთში, ფინეთში, გაერთიანებულ სამეფოში, ირლანდიაში, გერმანიაში, საფრანგეთში, ესპანეთში, ბელგიაში, პორტუგალიაში, ბრაზილიაში და ავსტრალიაში. ბელგიური გამოცემა, ასევე ქვეყნდება ნიდერლანდებში. OPM at 1UP.com დაარქივებული 2005-12-15 საიტზე Wayback Machine. PlayStation® Network PlayStation® დაარქივებული 2011-11-25 საიტზე Wayback Machine. RadiOPM at 1UP.com დაარქივებული 2006-07-20 საიტზე Wayback Machine. (ოფიციალური პოდკასტი) ↑ Official US PlayStation Magazine 23 Review for PlayStation: Great Demo Disk. GameFAQs (25 ოქტომბერი, 2001). დაარქივებულია ორიგინალიდან — 2012-07-05. ციტირების თარიღი: 2010-08-01.
PlayStation Official Magazine (ავსტრალია)

PlayStation Official Magazine (ავსტრალია) არის ავსტრალიური ყოველთვიური ვიდეო თამაშების ჟურნალი, რომელსაც უშვებს Citrus Media. აქვეყნებს მიმოხილვებს, პრევიუებსა და სიახლეებს ვიდეო თამაშების შესახებ.. დაარსდა 2007 წლის მარტს. წელიწადში გამოიცემა 13 ნომერი. ჟურნალის თავდაპირველი სახელწოდება იყო Official PlayStation 2 Magazine (ავსტრალია)” თუმცა შეიცვალა სახელწოდება PlayStation 3-ის გამოსვლის შემდეგ. ხშირად მოიხსენიებენ აბრევიატურით OPS. ოფიციალური საიტი დაარქივებული 2012-03-24 საიტზე Wayback Machine. ↑ PlayStation Official Magazine Australia. დაარქივებულია ორიგინალიდან — 2016-05-03. ციტირების თარიღი: 2016-06-09.
ვეშაპი მადათოვზე

ყურადღება: დისპლეის სათაური "<i>ვეშაპი მადათოვზე</i>" განსაზღვრავს ადრე გაცემულ დისპლეის სათაურს "ვეშაპი მადათოვზე". „ვეშაპი მადათოვზე“ — ქართველი მწერლის აკა მორჩილაძის ტრილოგია მადათოვის მესამე წიგნი. ისევე, როგორც მადათოვის წინა რომანებში, მკითხველი აქაც მრავალ ისტორიულ პერსონაჟს შეხვდება და წარსულის სურათებსაც გაიხსენებს. რომანის მეორე ნაწილში მწერალი ახალ რეალობას ქმნის, რომლის ფინალშიც მკითხველი ხვდება, რომ მადათოვის ოცდაათწლიანი ისტორია სინამდვილეში ვირტუალური რეალობა, XXI საუკუნეში შექმნილი კომპიუტერული თამაში, „მეჯიქ პოლისი“ ყოფილა.
ჩრდილი გზაზე

„ჩრდილი გზაზე“ — ქართველი მწერლის აკა მორჩილაძის 2014 წელს გამოცემული წიგნი. წიგნი ჟანრობრივად დოკუმენტურ პროზას მიეკუთვნება, რადგან აქ არაფერია გამოგონილი. მწერალი საბჭოთა ეპოქის საქართველოზე წერს – დაწყებული სტალინის დროიდან XX საუკუნის 90-იან წლებამდე. იგი მიმოიხილავს ათწლეულებად დაყოფილ პერიოდებს და იმ ცვლილებებს, რაც მათ ახლდა. 1956 წელს რეჟისორმა დავით რონდელმა, კონსტანტინე ლორთქიფანიძის და ემანუელ ფეიგინის სცენარის მიხედვით გადაიღო ფილმი „ჩრდილი გზაზე“. სწორედ ამ ფილმიდან აიღო აკა მორჩილაძემ წიგნის სახელწოდება. ბაკურ სულაკაურის გამომცემლობა - „ჩრდილი გზაზე“ ↑ [1] ბაკურ სულაკაურის გამომცემლობა ↑ [2] დაარქივებული 2016-05-02 საიტზე Wayback Machine. www.Geocinema.ge ↑ [3] [litera]ტურა - აკა მორჩილაძე - ჩრდილი გზაზე
PSM3

PSM3 (შემოკლებული PlayStation 3 Magazine-სგან) — ბრიტანული ჟურნალი პლეისტეიშენის კონსოლების ვიდეო თამაშების შესახებ, რომელიც გამოიცემოდა ყოველთვიურად 2000-2012 წლებში. მისი თავდაპირველი სახელწოდება იყო PSM2 ხოლო პირველი ნომერი გამოვიდა 2000 წლის ოქტომბერს. PSM3 სწრაფად იქცა ყველაზე პოპულარულ არაოფიციალურ ჟურნალად Playstation-ს შესახებ დიდ ბრიტანეთში. 78 ნომროდან მოყოლებული მას შეეცვალა სახელწოდება PSM3-ით და ფოკუსირება მოახდინა PlayStation 3-ის პროდუქტებზე, თუმცა ასევე იბიჭდებოდა მასალები PlayStation 2-ისა და PlayStation Portable-ის შესახებ. 2011 წლის ივლისს მოხდა ჟურნალის რედიზაინი. 2012 წლის 13 ნოემბერს გახდა ცნობილი ჟურნალების PSM3-სა და Xbox World-ის დახურვის შესახებ. PSM3-ის უკანასკნელი ნომერი გამოვიდა 2012 წლის 12 დეკემბერს. PSM3-ის დისკი მკითხველთა შორის პოპულარული იყო მიმოხილვების წყალობით. ყოველთვიურად დისკზე ანთავსდებდნენ ვიდეომასალებს ვიდეო თამაშებისა და ჟურნალის ავტორების კომენტარების შესახებ. 2007 წელს გამოვიდა PSM3-ის ორმხრიანი დისკი. ერთ მხარეზე იყო სტანდარტული DVD, ხოლო მეორეზე - თამაშების ტრეილერები მაღალი გარჩევადობით, სკრინშოტები და ა.შ. ჟურნალის ბლოგი არსებობდა 2006 წლამდე. თავდაპირველად იგი გახდა CVG ქსელის ნაწილი სხვა სათამაშო ჟურნალებთან ერთად გამოშვებული Future-ის მიერ, მათ შორის იყო Xbox World. ბლოგმა ყურადღება მიიქცია PlayStation 3-ის გაყიდვების დასაწყისში იაპონიაში, როდესაც შტატგარეშე თანამშრომელი ჯოელ სნეიპი იდგა რიგში და მიჰყავდა რეპორტაჟი პირდაპირ ეთერში. სნეიპი გახდა მეორე ადამიანი მსოფლიოში, რომელმაც შეიძინა PlayStation 3. 2007 წლის 21 ივნისს PSM3 განაცხადა, რომ გამოუშვებდა პოდკასტებს და შესთავაზა მკითხველებს თავად აერჩიათ სადისკუსიო თემები. პოდკასტის პირველი გამოშვება დადებითად მიიღეს მკითხველებმა, რამაც განაპირობა მეორის გამოშვება 2007 წლის 31 ივლისს. ორივე პოდკასტი ხანგრძლივობით აღემატებოდა ერთ საათს. ამის შემდეგ მისი გამოშვება გახდა რეგულარული. PSM3-ის ოფიციალური ბლოგი PSM3 საიტზე MySpace ↑ 1.0 1.1 Andy Robinson. (2012-11-13) Xbox World and PSM3 magazines to close. CVG. ციტირების თარიღი: 2014-03-28. ↑ Justin Towell. (2012-12-12) Farewell, PSM3: Final issue on sale now. GamesRadar. ციტირების თარიღი: 2014-03-28. ↑ Johnny Cullen. (2011-06-19) PSM3 relaunches new look with Skyrim world exclusive. VG 24/7. ციტირების თარიღი: 2014-03-28.
საწყისი ხაზები

საზღვაო სამართალში საწყისი ხაზები სანაპიროსა და ზღვის გამყოფ წირს ნიშნავს, საიდანაც ტერიტორიული ზღვის, საგანგებო ეკონომიკური ზონისა და სხვა საზღვაო ზონების აზომვა ხდება. ამავე დროს საწყისი ხაზები წარმოადგენს საზღვარს სახელმწიფოს შიდა წყლებსა და ტერიტორიულ ზღვას შორის. საწყისი ხაზების დადგენის ორი სხვადასხვა მეთოდი არსებობს. ჩვეულებრივი საწყისი ხაზები არის ზღვის უკიდურესი მიქცევის ხაზი სანაპიროზე. თუ სანაპირო ძალზედ დაწახნაგებულია, ან მის ახლოს მცირე კუნძულებია განთავსებული, სახელმწიფოს შეუძლია დაიდგინოს ე.წ. „სწორი საწყისი ხაზები“, ანუ სანაპიროს ან მიმდებარე კუნძულების უკიდურესი მიქცევის წერტილები სწორი ხაზებით შეაერთოს და ასე მოღებული წირი ჩათვალოს თავის საწყის ხაზებად. სწორი საწყისი ხაზები არ უნდა ცვლიდეს სანაპიროს საერთო მიმართულებას და ასეთი ხაზებით შემოზღუდული ზღვის არეალი მჭიდროდ უნდა იყოს დაკავშირებული ხმელეთთან. სწორი საწყისი ხაზები დატანილი უნდა იყოს რუკებზე.
სიერა-ვიკუნია-მაკენა

სიერა-ვიკუნია-მაკენა (ესპ. Sierra Vicuña Mackenna) — ჩილეს სანაპირო ქედის უმაღლესი სექცია; მდებარეობს ჩრდილოეთ ჩილეში, პამპა-დელ-ტამარგუელის ვაკის დასავლეთით. მისი უმაღლესი მწვერვალის სიმაღლე ზღვის დონიდან 3000 მეტრს აჭარბებს. გადაჭიმულია ჩრდილოეთიდან სამხრეთის მიმართულებით, დაახლოებით 170 კმ მანძილზე, ანდების პარალელურად. ქედის აღმოსავლეთით მდებარეობს ატაკამის უდაბნოს ყველაზე მშრალი ნაწილი. ქედს სახელი ეწოდა ჩილელი მწერლის, ბენხამინ ვიკუნია მაკენას პატივსაცემად. ჩილეს ვულკანების სია ↑ David H. K. Amiran, Andrew Wilkins Wilson, Coastal Deserts; Their Natural and Human Environments (University of Arizona Press, 1973), page 111. International Geographical Union, Unesco, Peru. Ministerio de Agricultura.
პამპა-დელ-ტამარგუელი

პამპა-დელ-ტამარგუელი (ესპ. Pampa del Tamarugal) — ვრცელი ვაკე ჩილეში, რომელიც მოიცავს ნორტე-გრანდეს ბუნებრივი რეგიონის მნიშვნელოვან ნაწილს. სახელი ეწოდა ხე ტამარგუოსგან, რომელიც ამ ტერიტორიაზე უხვადა გავრცელებული. მიიჩნევა ატაკამის უდაბნოს ნაწილად. დასავლეთით ესაზღვრება ჩილეს სანაპირო ქედი, აღმოსავლეთით კი ანდების დასავლეთ კალთები. ვაკის მთლიანი ფართობი დაახლოებით 12 500 კმ²-ია, ზღვის დონიდან საშუალო სიმაღლე კი 1100 მეტრი. ↑ 1.0 1.1 Robertson, A.G.. Research being undertaken in the Atacama desert of Chile on the Tamarugo tree, Prosopis Tamarugo Phil*. Browse in Africa. დაარქივებულია ორიგინალიდან — 2007-09-27. ციტირების თარიღი: 2007-07-27.
დრაუნგაიეკუდლი

დრაუნგაიეკუდლი (ისლ. Drangajökull) — მყინვარი ისლანდიაში. წარმოადგენს ისლანდიის ყველაზე ჩრდილოეთით მდებარე მყინვარს. მდებარეობს კუნძულის ჩრდილო-დასავლეთ ნაწილში, ვესტფირდირის ტერიტორიაზე. მყინვარის ფართობი შეადგენს 160-200 კმ²,-ს, სიგრძე — ≈ 20 კმ-ს. გაწოლილია ჰორნსტრანდირის ნახევარკუნძულის ფუძეზე, რომელიც თავის მხრივ, ვესტფირდირის ნახევარკუნძულის ჩრდილოეთურ განშტოებას შეადგენს და მისგან ისა-ფიორდითაა გამოყოფილი. მყინვარის უმაღლესი წერტილი ზღვის დონიდან დაახლოებით 925 მ სიმაღლეზე მდებარეობს. ისლანდიის მყინვარები მყინვარი დრაუნგაიეკუდლი
ტუნგნაფედლსიეკუდლი

ტუნგნაფედლსიეკუდლი (ისლ. Tungnafellsjökull) — მყინვარი ისლანდიაში. მდებარეობს ისლანდიის პლატოს ცენტრალურ ნაწილში, ნორდურლანდ-ისტრის ტერიტორიაზე. შედის ვატნაიეკუდლის ეროვნული პარკის შემადგენლობაში. მყინვარის ფართობი შეადგენს 48 კმ²-ს, სიგრძე — ~ 10 კმ-ს, სიგანე — 5-6 კმ-ს. მყინვარი ფარავს ამავე სახელწოდების ვულკანს. მყინვარის უმაღლესი წერტილის სიმაღლე მდებარეობს ზღვის დონიდან დაახლოებით 1540 მ სიმაღლეზე. მყინვარის სამხრეთ-აღმოსავლეთით დაახლოებით 15 კმ-შია ისლანდიის უდიდესი მყინვარი ვატნაიეკუდლი. მყინვარზე პირველი სამეცნიერო კვლევები ჩაატარა გერმანელმა გეოლოგმა ჰანს რეკმა XX საუკუნის პირველი ათწლეულის ბოლოს. პირველი წარმატებული ასვლა მყინვარზე განახორციელა შვეიცარიელმა ჰერმან სტოლმა 1911 წელს. ისლანდიის მყინვარები ↑ Landmælingar Íslands — Ísland í tölum. დაარქივებულია ორიგინალიდან — 2007-04-29. ციტირების თარიღი: 2016-06-09. ↑ Íslandshandbókin, ebd.; vgl. auch Hermann Stoll: Quer durch Island. Jahrbuch des Schweizer Alpenclub, Jhg. 1910, S. 154—186
ვილჰელმის კივილი

ვილჰელმის კივილი (ინგლ. Wilhelm scream) — კინოსა და ტელევიზიაში ხშირად გამოყენებული ხმოვანი ეფექტი. პირველად გამოიყენეს 1951 წლის ვესტერნში „შორეული დოლები“. აღნიშნული ეფექტის პოპულარობას ხელი შეუწყო „ვარსკვლავური ომების“ ეპიზოდებმა. აღნიშნული ხმა იქცა ერთ-ერთ ყველაზე ცნობილ კინოშტამპად და გამოყენებულია კომპიუტერულ თამაშებსა და რამდენიმე ასეულ ფილმში. ხმის ეფექტს სახელი ეწოდა ისრით დაჭრილი რიგითი ვილჰელმის მიხედვით 1953 წლის ვესტერნიდან „იერიში მდინარე ფეზერთან“.  ვილჰელმის კივილს ხშირად შევხვდებით კვენტინ ტარანტინოს ფილმებში (მაგ: „ცოფიანი ძაღლები“, „მოკალი ბილი“, „სიკვდილგამძლე“, „უსახელო ნაბიჭვრები“, „ჯანგო გათავისუფლებული“). Most Popular „Wilhelm Scream“ Titles ↑ Lee, James (25 September 2007). „Cue the Scream: Meet Hollywood's Go-To Shriek“. Wired Magazine (15.10). ↑ Garfield, Bob; Gladstone, Brooke. Wilhelm. On the Media (30 December 2005). დაარქივებულია ორიგინალიდან — 2 მაისი 2012. ციტირების თარიღი: 9 ივნისი 2016.
დამალული მიკი

„დამალული მიკი“ — მიკი მაუსის ოსტატურად დამალული სილუეტი, შემდგარი სამი წრისგან, რომლებიც სიმბოლიზირებენ თაგვის ყურებსა და თავს. ყურადღებით დაკვირვების მეშვეობით „დამალული მიკის“ ხილვა შეგიძლიათ დისნეის მრავალ კლასიკურ ფილმში (როგორებიცაა მეფე ლომი, პატარა ქალთევზა და ა.შ.), ასევე დისნეილენდებშიც და მსგავს გასართობ პარკებში. მიკი მაუსის თავი უკვე დიდი ხნის მანძილზე ძალზედ ცნობილი და გამოყენებადი სიმბოლო და თილისმაა, თუმცა მისი ამოცნობა ყოველთვის მარტივი როდია. ფილმებში „დამალულმა მიკიმ“ შეიძლება მიიღოს კლდის, წყალსაცავისა თუ თანავარსკვლავედის ფორმა. დიდი ხნის განმავლობაში „დამალული მიკი“ დისნეის კომპანიის პროფესიული საიდუმლო იყო და წარმოადგენდა ამა თუ იმ ხელოვნის ხელწერას, თუმცა გარკვეული ხნის შემდეგ საიდუმლო გამჟღავნდა და კომპანიამ ოფიციალურად აღიარა „დამალული მიკის“ არსებობა. დისნეილენდებში შეგიძლიათ შეიძინოთ სპეციალური ბროშურები, რომლებიც შეიცავენ მინიშნებებს პარკში არსებულ ცნობილ „ტრიციკლებზე“. ქვემოთ ჩამოთვლილია სია იმ ფილმებისა თუ ანიმაციური ფილმებისა, სადაც ყურადღებით დაკვირვებით შეგიძლიათ იხილოთ მიკი მაუსის სილუეტები.  ფიფქია და შვიდი ჯუჯა (1937 წლის ფილმი) ბემბი პიტერ პენი კონკია მძინარე მზეთუნახავი შავი კარდალა პატარა ქალთევზა მზეთუნახავი და ურჩხული მეფე ლომი მეფე ლომი 3: აკუნა მატატა ფილმის DVD დისკზე აგრეთვე შეტანილია თამაში, რომლის მიზანია 20 ცალი მიკის დამალული სილუეტის პოვნა. ლილო და სტიჩი კარიბის ზღვის მეკობრეები: "შავი მარგალიტის წყველა" მიკი მაუსი Hidden Mickeys of Disney დაარქივებული 2016-06-16 საიტზე Wayback Machine.  — საიტი მთლიანად ეთმობა „დამალული მიკის“ ფენომენს FindMickey.com[მკვდარი ბმული] — მიკის ძიება დისნეილენდში Hidden Mickeys Guide — გზამკვლევი „დამალული მიკის“ მაძიებელთათვის
დავით V

დავით V — საქართველოს მეფე 1155, დემეტრე I-ის უფროსი ძე. დემეტრე I-ს ორი ვაჟი ჰყავდა — დავითი და გიორგი. მემკვიდრეობითობის წესით მეფობა მამის შემდეგ უფროს ძეს, დავითს უნდა მიეღო, მაგრამ დემეტრე იყო „მარჩეველი ძისა უმცროსისა“ — გიორგისა. ეს კი იმას ნიშნავდა, რომ დემეტრე თავის მემკვიდრედ გიორგის აცხადებდა და სამეფო ტახტსაც უმზადებდა. რა იყო მიზეზი დემეტრესა და დავითს შორის ცუდი დამოკიდებულებისა წყაროები ამის შესახებ არაფერს ამბობენ. დავითმა, როგორც ჩანს, კარგად დაინახა, რომ თუ იგი აქტიურ მოქმედებაზე არ გადავიდოდა ტახტს არავინ მიართმევდა. მან დაიწყო მზადება შეთქმულებისათვის რაც მიზნად დემეტრეს ჩამოგდებას ისახავდა, მაგრამ ეს გამოსვლა მეფეს ადვილად ჩაუხშვია, თუმცა დემეტრეს აჯანყების მოთავენი არ დაუსჯია. ამის შესახებ წყაროებში არაფერია ცნობილი. ეს ამბავი დაახლოებით 1150 წელს უნდა მომხდარიყო. პირველ მარცხს დავითი არ შეუშინებია, მან ახალი აჯანყება მოუწყო მამას, ტახტიდან ჩამოაგდო, ბერად აღკვეცა და დავით-გარეჯის მონასტერში გაგზავნა. დემეტრეს ტახტიდან ჩამოგდებას მისი მომხრეებისა და მოხელეების გადაყენება მოჰყვა. დავითმა ორბელებს ამირსპასალარობა წაართვა და მამამისის მიერ დატყვევებულ და მის მიერ განთავისუფლებულ თირქაშ აბულეთის-ძეს გადასცა. ეს ის თირქაშია, რომლის მამა, ივანე, დემეტრეს წინააღმდეგ შეთქმულებაში ამხილეს და მეფის ბრძანებით სიკვდილით დასაჯეს. ივანეს შვილი, თირქაში, მტრობდა მეფეს რის გამოც შეპყრობილ იქნა. დავითის ამ ღონისძიებებმა მოწინააღმდეგეთა მრავალრიცხოვანი წრე შექმნა, რომელიც დავითის ძმის გიორგის გარშემო მოიყარა თავი. დავით-გარეჯში ბერად აღკვეცილ დემეტრესაც საიდუმლო კავშირი ჰქონდა დამყარებული ამ ჯგუფთან. დავით V გამეფებიდან ექვს თვეში გარდაიცვალა. ქართველი მემატიანე მოკლედ გადმოგვცემს ამ ამბავს: „დასუეს მეფედ ძე მისი დავით. იმეფა ექუს თუე და მოკუდა“. სომეხი ისტორიკოსი მხითარ გოში დავითის სიკვდილს ორბელებს აბრალებს, მეორე სომეხი ისტორიკოსი ვარდანი კი პირდაპირ მიუთითებს მის მკვლელებს — სუმბატ და ივანე ორბელებს. ეს ამბები, წყაროების მიხედვით, 1154-1155 წლებში მომხდარა. ამის შემდეგ დემეტრე I დაბრუნდა თბილისში და თავისი უმცროსი ძე გიორგი თანამოსაყდრედ დაისვა, ხოლო ორბელებმა ალბათ ამ სამსახურის ფასად კვლავ დაიბრუნეს ამირსპასალარობა. დავით V-ს მცირეწლოვანი ძე — დემნა დარჩა. დავითის სიკვდილის შემდეგ ის აღსაზრდელად ორბელებს ჩააბარეს. მოგვიანებით, 1177 წელს, დემნა ბატონიშვილმა სამეფო ტახტი მოითხოვა, რასაც გიორგის წინააღმდეგ დიდი აჯანყება მოჰყვა 1177-78 წლებში. დემნას მხარში ედგა მისი სიმამრი — ივანე ორბელი, კაცი, რომელმაც წყაროების მიხედვით, თავის დროზე დიდი როლი ითამაშა გიორგის გამეფებაში. ეს აჯანყება მარცხით დამთავრდა და მეფე გიორგი III სასტიკად გაუსწორდა მის მოთავეებს. მეტრეველი რ., ქართული საბჭოთა ენციკლოპედია, ტ. 3, თბ., 1978. — გვ. 335. ლორთქიფანიძე მ., მეტრეველი რ., „საქართველოს მეფეები“, 2007 წ. მეტრეველი რ., „შინაკლასობრივი ბრძოლა ფეოდალურ საქართველოში (XII ს)“, თბილისი, 1973 ჯავახიშვილი ი., „ქართველი ერის ისტორია“, წიგნი 2, თბილისი, 1965
შიდა წყლები

სახელმწიფოს შიდა წყლებს მიეკუთვნება სახელმწიფოს საზღვრებში მთლიანად მოქცეული ზღვები, ტბები, მდინარეები, აგრეთვე საერთაშორისო ზღვების ის ნაწილი, რომელიც ამ სახელმწიფოს საწყისი ხაზების შიგნით (ხმელეთისკენ) არის განლაგებული. თავისი იურიდიული სტატუსით შიდა წყლები ფაქტობრივად სახელმწიფოს ტერიტორიაა და მათზე სახელმწიფოს აბსოლუტური იურისდიქცია ვრცელდება. როგორც წესი, უცხო სახელმწიფოს გემებს შიდა წყლებში უნებართვოდ ნავიგაციის უფლება არ აქვთ. ტერიტორიული წყლები განსაკუთრებული ეკონომიკური ზონა შელფი განსაკუთრებული ეკონომიკური ზონა საერთაშორისო საზღვაო სამართალი ვიკისაწყობში არის გვერდი თემაზე: შიდა წყლები UN Convention on the Law of the Sea
GamePro

GamePro იყო ამერიკული მრავალპლატფორმული ვიდეო თამაშების ჟურნალი, რომელიც გამოსცემდა ონლაინ და ბეჭდვით კონტენტს და მოიცავდა ვიდეო თამაშებსა და ვიდეო თამაშების აპარატულ და პროგრამულ უზრუნველყოფას. იგი ასევე მოიცავდა სხვადასხვა სათამაშო კონსოლებს PC კომპიუტერებიდან დაწყებული მობილური თამაშებით დამთავრებული. GamePro Media საკუთრებაში შედიოდა, როგორც GamePro-ს ჟურნალი, ასევე - საიტი. GamePro Media იყო International Data Group-ის შვილობილი კომპანია. პირველი ნომერი გამოიცა 1989 წელს. ჟურნალი აქვეყნებდა სიახლეებს, მიმოხილვებსა და პრევიუებს ვიდეო თამაშების შესახებ.გამოიცემოდა ყველთვიურად. უკანასკნელი ნომერი გამოქვეყნდა 2011 წლის ოქტომბერს. GamePro.com ოფიციალურად გაეშვა 1998 წელს. იგი აქვეყნებდა ყოველდღიურ სიახლეებს, მიმოხილვებს, პრევიუებს, სკრინშოტებსა და ვიდეოებს. საიტს ასევე გააჩნდა საკუთარი ფორუმები და ბლოგები. 2010 წლის იანვარს მოხდა საიტის დიზაინის ცვლილება. GamePro.com-ს ასევე გააჩნდა საიტები გერმანიასა და საფრანგეთში. Gamepro.com: Gamepro-ს ოფიციალური ვებსაიტი GameproMedia.com: ონლაინ მედია კომპლექტი დაარქივებული 2010-07-22 საიტზე Wayback Machine. Games.net: Gamepro Media Network-ის ვებსაიტი GameDownloads.com: Gamepro Media Network-ის ვებსაიტი დაარქივებული 2010-03-17 საიტზე Wayback Machine. Blogfaction.com: Gamepro Media Network-ის ვებსაიტი დაარქივებული 2016-04-02 საიტზე Wayback Machine. Gamepro API Gamepro RetroMags-ის ვიკი სტატიები Gamepro გერმანია Gamestar გერმანია Gamepro საფრანგეთი დაარქივებული 2007-06-03 საიტზე Wayback Machine. Gamepro TV ესპანეთი Gamepro en Español დაარქივებული 2018-04-13 საიტზე Wayback Machine. Gamez ნიდერლანდები დაარქივებული 2002-09-13 საიტზე Library of CongressCategory:Webarchive template other archives Gamestar იტალია დაარქივებული 2010-02-08 საიტზე Wayback Machine. Gamestar უნგრეთი Gamestar პოლონეთი დაარქივებული 2012-08-03 საიტზე Wayback Machine. ↑ Gamepro Media Redesigns Print and Online Editions to Enthusiastic Response. დაარქივებულია ორიგინალიდან — 2011-07-17. ციტირების თარიღი: 2010-02-11. ↑ Das Magazin für PlayStation, Xbox, Nintendo und Mobile Gaming. GamePro.de. ციტირების თარიღი: 2012-06-11. ↑ PCWorld.fr — Toute l'actualité du monde informatique et high-tech. Gamepro.fr. დაარქივებულია ორიგინალიდან — 2007-06-03. ციტირების თარიღი: 2012-06-11.
ტრევის შადრევანი

ტრევის შადრევანი (იტალ. Fontana di Trevi) — რომის უდიდესი შადრევანი, 25,9 მეტრი სიმაღლითა და 19,8 მეტრი სიგრძით. ბაროკოს სტილის ეს შადრევანი 1732-1762 წლებში ააგო არქიტექტორმა ნიკოლო სალვიმ. სასახლის მთელი ფასადი და შადრევანი მიღებულია, როგორც ერთი მთლიანობა, ამიტომაა, რომ შადრევანი გრანდიოზულად გვეჩვენება. სასახლის ცენტრალური ნიშიდან ამოდის ზღვის ნიჟარაზე მჯდომი ოკეანე, რომელსაც ექაჩებიან ტრიტონები და ჰიპოკამპუსები. მარჯვენა ბარელიეფზე ახალგაზრდა გოგონა რომაელ ჯარისკაცებს მიუთითებს წყაროზე. აღნიშნულ წყაროზე მოათავსეს აკვედუკი, რომლის მეშვეობითაც რომს წყალი მიეწოდებოდა. აკვედუკმაც და წყარომაც მიიღეს სახელწოდება Acqua Vergine (Acqua — წყალი, Vergine — ქალწული). არსებობს ლეგენდა, რომ თუ შადრევანში ჩააგდებ ერთ მონეტას აუცილებლად დაბრუნდები რომში, ორი მონეტა — სასიყვარულო შეხვედრაა, სამი — ქორწილი, ოთხი — სიმდიდრე, ხუთი კი — განშორება. ყოველი წლის ბოლოს შადრევნიდან, დაახლოებით, 700 000 ევროს იღებენ. შადრევნის მარცხენა ნაწილში მდებარეობს „მიჯნურთა მილები“. ლეგენდის მიხედვით, წყვილები, რომლებიც ამ მილებიდან დალევენ წყალს, სამუდამოდ ერთად იქნებიან. ტრევის შადრევანს ბევრ ცნობილ ფილმში წავაწყდებით. მაგ: „რომაული არდადეგები“, „ტკბილი ცხოვრება“, სადაც შადრევანი მესამე მთავარ გმირად გვევლინება ანიტა ეკბერგთან და მარჩელო მასტროიანისთან ერთად და ა.შ.  ვიკისაწყობში არის გვერდი თემაზე: ტრევის შადრევანი Aerial view of Trevi Fountain.. Google Maps. ციტირების თარიღი: 6 August 2007.The fountain is the blue rounded rectangle in the centre of the photo, just west of the Quirinal Palace. Roman Bookshelf – Trevi Fountain – Views from the 18th and 19th centuries დაარქივებული 2019-12-02 საიტზე Wayback Machine. Trevi Fountain Virtual 360° panorama and photo gallery. Engraving of the fountain's more modest predecessor.